
Nr. 1254/28.02.2025


RAPORT  DE SPECIALITATE
privind includerea de noi mijloace fixe în Anexa V (Lista bunurilor proprietate publică) a Contractului de Delegare a gestiunii serviciilor publice de alimentare cu apă si canalizare nr. 932/19.01.2010


Având în vedere:
- prevederile art. 8 si 10 din Contractul de Delegare a gestiunii serviciilor publice       de alimentare cu apă şi de canalizare nr. 932/19.01.2010  încheiat între  Aquatim SA şi Asociaţia de dezvoltare Intercomunitară apă-canal Timiş;
- Hotărârea Consiliului Local nr.24 din 03.08.2009, privind aprobarea delegării gestiunii serviciilor publice de alimentare cu apă şi de canalizare în comuna Liebling prin atribuire directă operatorului regional  AQUATIM SA Timişoara;
- Contractul de delegare de gestiune a serviciilor publice de alimentare cu apă şi canalizare nr.932/19.01.2010, încheiat între Primăria comunei Liebling şi AQUATIM  SA;
- Având în vedere PV nr. 1443/27.01.2025 înregistrat la Primaria Liebling cu nr. 501/27.01.2025, prin care s-a predat Lista cu bunurile realizate prin Programul Operaţional Infrastructura Mare “Proiectul regional de dezvoltare a infrastructurii de apă și apă uzată din județul Timiș, în perioada 2014-2020” predate-primite de catre Aquatim SA catre UAT Liebling;
Potrivit prevederilor legale expuse în prezentul raport, apreciez că proiectul de hotărâre privind completarea Anexei nr. V, la contractul de delegare a gestiunii serviciilor publice de alimentare cu apă şi canalizare nr. 932 din 19.01.2010, cu bunurile cuprinse în Anexă și transmiterea spre administrare și exploatare către operatorul regional AQUATIM SA, îndeplineşte condiţiile pentru a fi supus dezbaterii şi aprobării plenului consiliului local.

